stanford-oval/wikipedia huggingface dataset:
רובין ויבר
ביוגרפיה

ויבר נולדה בטדינגטון שבמידלסקס. היא ידועה מהופעותיה בתפקיד קלרה בסרט "מזמור חג המולד של החבובות", ובתפקיד פמלה קופר בסיטקום "קרועים" של ערוץ E4, ובסרטים באורך מלא שנעשו בעקבות הסדרה "קרועים - הסרט" ו"קרועים 2". עוד הופיעה בסרטוני פרסומת אחדים בטלוויזיה.
הערות שוליים

↑  Robin Weaver
↑  Genzlinger, Neil (25 בינואר 2010). "The Inbetweeners: Dreams of a Teenage Loser". The New York Times. נבדק ב-14 בינואר 2012. {{cite news}}:  (עזרה)
רוברט טוריצ'לי

רוברט טוריצ'לי (באנגלית: Robert Guy Torricelli) (נולד ב-27 באוגוסט 1951) הוא פוליטיקאי אמריקאי, שכיהן כחבר בית הנבחרים של ארצות הברית מטעם המחוז ה-9 של ניו ג'רזי משנת 1983 עד 1997 ובסנאט של ארצות הברית מ-1997 עד לשנת 2003.
ביוגרפיה וקריירה

רוברט טוריצ'לי נולד בעיירה פטרסון, שבניו ג'רזי, ולמד בבית הספר בניו יורק. בשנת 1974 הוא קיבל תואר באומנויות, ובשנת 1977 במשפטים. בשנת 1980 הוא סיים תואר באוניברסיטת הרווארד בתחום מינהל ציבורי.
בשנים 1975–1977 רוברט טוריצ'לי היה עוזר של מושל ניו ג'רזי. בהמשך הוא עבד ליד וולטר מונדייל. בשנת 1983 הוא נבחר לבית הנבחרים של ארצות הברית מטעם המחוז ה-9 של ניו ג'רזי. רוברט טוריצ'לי שירת בתפקיד זה עד לשנת 1997 כאשר הוחלף על ידי סטיב רוטמן. באותה שנה רוברט טוריצ'לי נבחר לסנאט של ארצות הברית.
בהיותו בבית הנבחרים, רוברט טוריצ'לי תמך במלחמת המפרץ וקידם חוק שאוסר מסחר עם קובה.
לאחר שהוא נבחר לסנאט הועלו חשדות לניצול כספים לצורך מערכת הבחירות באופן לא חוקי. בעקבות התפתחות הפרשה הוא נמנע מלהשתתף בבחירות לסנאט בשנת 2002.
לאחר סיום הקריירה הפוליטית הוא פנה לעסקים.
קרחון אלבאנוס

| --- | --- |

מפת אזור קרחון אלבאנוס‏ הקרחון ממוקם במרכז הרבע השמאלי התחתון של המפה
 מידע כללי
 מיקום:  אזור הברית האנטארקטית 
 קואורדינטות:  85°52′00″S 151°00′00″W﻿ / ﻿85.866666666667°S 151°W﻿ / -85.866666666667; -151
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אלבאנוס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אלבאנוס
 
קרחון אלבאנוס (באנגלית: Albanus Glacier) המכונה גם קרחון פיליפס (באנגלית: Phillips Glacier) הוא קרחון בהרי טאפלי, בהרי המלכה מוד, שבאנטארקטיקה.
אורכו של הקרחון 46 קילומטרים.
גובהו של הקרחון 883 מטרים מעל פני הים.
הקרחון זורם לכיוון מערב, לאורך הצד הדרומי של הרי טאפלי; ונשפך אל קרחון סקוט, בסמוך צפונית להר זאנוק.
היסטוריה > גילוי ומיפוי ההר

הקרחון התגלה על ידי הקבוצה הגאולוגית של משלחת בירד לחקר אנטארקטיקה; הקבוצה, שחקרה את האזור בשנים 1933–1935, בהנהגתו של קווין בלקברן (Quin Blackburn), הגיעה אל ההר בדצמבר 1934.
היסטוריה > מקור השם

בירד קרא לקרחון על שמו של אלבאנוס פיליפס ג'וניור (Albanus Phillips, Jr.), נשיא חברת פיליפס פקינג (אנ') (Phillips Packing)  מקיימברידג', במדינת מרילנד שבארצות הברית, שהיה פטרון וספק של משלחת בירד לחקר אנטארקטיקה (שחקרה את אנטארקטיקה בשנים 1928–1930, ובשנים 1933– 1935).
לקריאה נוספת

• United States. Defense Mapping Agency. Hydrographic Center, , P 259
רוברט טיילר

| --- | --- |

 לידה:  9 בספטמבר 1816 
 פטירה:  3 בדצמבר 1877 (בגיל 61) 
 מקום קבורה:  Oakwood Cemetery 
 בן או בת זוג:  פרסילה קופר טיילר (12 בספטמבר 1839–ערך בלתי־ידוע) 
 
רוברט טיילר (באנגלית: Robert Tyler;‏ 9 בספטמבר 1816 – 3 בדצמבר 1877) היה בנם הבכור של ג'ון טיילר, הנשיא העשירי של ארצות הברית, ולטישה כריסטיאן טיילר. הוא שימש כרשם הקונפדרציה של מחלקת האוצר במהלך מלחמת האזרחים האמריקנית. בעבר שימש טיילר כמזכיר פרטי של הממשל הנשיאותי של אביו. בשלב מאוחר יותר, הוא שימש כעורך של Montgomery Advertiser.
אשתו, פרסילה, שירתה במקום הגברת הראשונה של ארצות הברית מ-10 בספטמבר 1842 ועד 26 ביוני 1844, בין מות חמותה לבין נישואיו מחדש של הנשיא טיילר לג'וליה גרדינר טיילר.
הערות שוליים

↑  Millett, Wesley; White, Gerald (2008). The Rebel and the Rose: James A. Semple, Julia Gardiner Tyler, and the Lost Confederate Gold (באנגלית). Cumberland House Publishing. ISBN 978-1-58182-669-2.
↑  "Organization the Government of the Confederate States". Montgomery Daily Mail. 1864-05-22. p. 1. נבדק ב-2023-09-07.
↑  "Robert Tyler". Special Collections Knowledgebase (באנגלית). 2010-09-06. נבדק ב-2023-09-07.
↑  Tyler, Lyon Gardiner (1885). The Letters and Times of the Tylers (באנגלית). Whittet & Shepperson. p. 687.
↑  "Letitia Tyler Biography: National First Ladies' Library". Firstladies.org. 28 בדצמבר 1907. אורכב מ-המקור ב-30 בספטמבר 2018. נבדק ב-16 ביוני 2016. {{cite web}}:  (עזרה)
| --- | --- |
בקרת זהויות :  ISNI: 0000 0000 2864 6162  LCCN: n85185709  VIAF: 30976738   WorldCat (עם VIAF): 30976738
רובין חואנברי

| --- | --- |

 לידה:  22 בפברואר 1991 (בן 33) Hässleholm, שוודיה 
 מוקד פעילות:  שוודיה 
 תקופת הפעילות:  מ-2006 
 סוגה:  מוזיקת פופ 
 שפה מועדפת:  שוודית, אנגלית 
 חברת תקליטים:  Lionheart Music Group 
 www.robin-stjernberg.se
 פרופיל ב-IMDb
 
חואנברי במסיבת עיתונאים באירוויזיון 2013
רובין חואנברי (בשוודית: Robin Stjernberg, נולד ב-22 בפברואר 1991) הוא זמר פופ שוודי. הגיע למקום השני בתחרות הכישרונות הצעירים "איידול" (Idol) השוודית בשנת 2011, והופיע בגמר אירוויזיון 2013 במאלמה עם השיר "You".
ביוגרפיה > איידול 2011

בתחרות "איידול" (Idol, הגרסה השוודית לכוכב נולד), שנערכה ב-2011, הגיע חואנברי למקום השני אחרי שצבר 48% מהקולות בגמר, לעומת 52% מהקולות שהשיגה המנצחת אמנדה פונדל.
לאחר התחרות הוציא את הסינגל הראשון שלו, "All This Way", ב-2 בדצמבר 2011. כן חתם עם חברת התקליטים Lionheart Music Group. ב-4 בינואר 2012 יצא אלבום הבכורה שלו, "My Versions", שכלל עשרה שירים.
ביוגרפיה > אירוויזיון 2013

ב-2013 השתתף במלודיפסטיבלן, תחרות הקדם-אירוויזיון של שוודיה, בה הפסיד בחצי הגמר, אך עלה לגמר עקב ניצחונו בשלב "גלגל ההצלה". בתחרות גמר המלודיפסטיבלן שהתקיימה ב-9 במרץ ניצח עם 166 נקודות; כך הפך לראשון בהיסטוריה של התחרות שניצח לאחר שהגיע לגמר משלב גלגל ההצלה.
בגמר אירוויזיון 2013 שנערך במאלמה, שוודיה, הופיע עם שירו "You", וסיים במקום ה-14, עם 62 נקודות.
השיר זכה ב"פרס המלחין" ע"ש מרסל בזנסון פעמיים: פעם ראשונה עבור ההופעה בתחרות המלודיפסטיבלן, על ידי הטלוויזיה השוודית (SVT), ופעם שנייה עבור ההופעה באירוויזיון, לאחר שנבחר על ידי המלחינים המשתתפים בתחרות.
ב-26 ביוני באותה שנה הוציא חואנברי אלבום בשם "Pieces", הכולל 12 שירים, בהם השיר "You".
הערות שוליים

↑  http://www.posh24.se/robin_stjernberg
↑  http://www.swedishcharts.com/showitem.asp?interpret=Robin+Stjernberg&titel=My+Versions&cat=a
↑  http://www.svt.se/melodifestivalen/artister/2013/robin-stjernberg/
↑  http://www.eurovision.tv/page/malmo-2013/about/shows/grand-final
↑  Winners of the Marcel Bezençon Awards 2013
↑  http://cdon.eu/music/stjernberg_robin/pieces-23703073
| --- | --- |
בקרת זהויות :  ISNI: 0000 0003 7253 2025  MusicBrainz: 5cbf6ff9-14be-46e2-b1e0-393014274417  VIAF: 1612163706543529420248   WorldCat (עם VIAF): 1612163706543529420248
רוברט טרג'אן

| --- | --- |
רוברט טרג'אן, 2010
רוברט טרג'אן, 2010
 לידה:  30 באפריל 1948 (בן 76) פומונה, ארצות הברית 
 ענף מדעי:  מדעי המחשב
 מקום מגורים:  ארצות הברית
 מקום לימודים:  המכון הטכנולוגי של קליפורניה  אוניברסיטת סטנפורד 
 מנחה לדוקטורט:  רוברט פלויד 
 מוסדות:  אוניברסיטת פרינסטון (1985)  אוניברסיטת קליפורניה בברקלי (1973–1975)  אוניברסיטת סטנפורד (1974–1980)  מעבדות נוקיה בל (1980–1989)  אוניברסיטת קורנל (1972–1973)  המכון הטכנולוגי של מסצ'וסטס (1996–1996)  אוניברסיטת ניו יורק (1981–1985)  היולט פקארד (2002) 
 תלמידי דוקטורט:  Daniel Sleator, Peter N. Yianilos, C. Gregory (Charles) Nelson, Haim Kaplan, Brandon D. Dixon, Lesley R. Matheson, Adam L. Buchsbaum, Donald Roy Woods, Warren Douglas Smith, Siddhartha Sen, Neil Ivor Sarnak, Renato Werneck, Loukas Georgiadis, Caleb Levy, Neal E. Young, Heather D. Booth, Jeff Westbrook, Monika Henzinger, John Russell Gilbert, Ramesh Sitaraman, Xiaofeng Han, Thomas Lengauer, Jacabo Valdes Ayesta, Samuel Watkins Bent, Bengt Ingemar Aspvall, Joan Marie Lucas, Konstantinos Tsioutsiouliklis, Charles Gregory Nelson 
 פרסים והוקרה:  מלגת גוגנהיים (1978)  עמית ACM (1994)  עמית החברה למתמטיקה תעשייתית ושימושית (2009)  פרס פרדריק לנצ'סטר (1984)  פרס או'ריילי לקוד פתוח (1982)  מדליית אבקוס של האיחוד המתמטי הבין-לאומי (1982)  פרס פריס קנלאקיס (1999)  פרס טיורינג (1986)  William O. Baker Award for Initiatives in Research (1984) 
 תרומות עיקריות
 מחקר אלגוריתמים ומבני נתונים המבוססים על גרפים
 
רוברט טרג'אן (באנגלית: Robert Tarjan; נולד ב-30 באפריל 1948) הוא מדען מחשב אמריקאי, ידוע בעיקר כמי שתכנן מספר אלגוריתמים ומבני נתונים המבוססים על גרפים. היה שותף לתכנון מבני הנתונים עץ Splay וערימת פיבונאצ'י. על פועלו זכה בפרס טיורינג לשנת 1986.
ביוגרפיה

טרג'אן השלים את לימודיו לתואר ראשון במתמטיקה במכון הטכנולוגי של קליפורניה בשנת 1969. לאחר מכן, הוא סיים תואר שני ודוקטורט באוניברסיטת סטנפורד בשנים 1971 ו-1972 בהתאמה. מנחיו בלימודי הדוקטורט היו רוברט פלויד ודונלד קנות'. טרג'אן שימש כחבר סגל במספר מוסדות אקדמיים, ומאז שנת 1985 הוא מכהן כפרופסור למדעי המחשב באוניברסיטת פרינסטון.
מחקריו של טרג'אן עוסקים בתורת הגרפים, באלגוריתמים ובמבני נתונים. בשנת 1986 זכה טרג'אן בפרס טיורינג ביחד עם ג'ון הופקרופט.
ריטון

| --- | --- |

 לידה:  13 בספטמבר 1978 (בן 46) ניוקאסל, הממלכה המאוחדת 
 שם לידה:  Henry Smithson 
 מוקד פעילות:  הממלכה המאוחדת 
 תקופת הפעילות:  מ-2001 
 מקום לימודים:  אוניברסיטת ניוקאסל 
 סוגה:  מוזיקה אלקטרונית 
 שפה מועדפת:  אנגלית 
 חברת תקליטים:  מודולר רקורדינגס 
 www.ritontime.com
 
המרי סמית'סון (באנגלית: Henry Smithson; נולד ב-13 בספטמבר 1978), המוכר בשם הבמה ריטון (Riton), הוא די ג'יי ומפיק מוזיקלי בריטי.
ביוגרפיה

הנרי סמיטסון נולד בניוקאסל על הטיין וסיים אוניברסיטה בעיר בה נולד.
לאחר סיום הלימודים הוא הוציא סינגל ראשון ובמקביל עבד כתקליטן במועדון לילה מקומי. שם הוא נחתם על ידי Grand Central Records. עם חברה זו הוא הוציא את האלבום הראשון Central Heating 2 בשנת 2000 ובהמשך אלבום נוסף Homies And Homos בשנת 2004.
בשנת 2006 הוא עזב את Grand Central Records והוציא מספר סינגלים בחברות שונות באירופה.
בשנת 2012 ריטון הוציא סינגל "Rinse & Repeat" שהגיע למקום ה-12 במצעד בריטי והוגדר כתקליט זהב. הוא היה מועמד לקבלת פרס אמי
בשנת 2016 ריטון הוציא אלבום Foreign Ororo עם הזמרת קה-לו בחברה פרטית Riton Time. בשנת 2018 הוא היה חלק מצוות מפיקים של "Electricity", סינגל של דואה ליפה שזכה בפרס גראמי. בשנים 2015–2018 הוא הפיק מספר אלבומים כחלק של צוות בהובלת מארק רונסון.
ב-13 בספטמבר 2019, הוציא, בשיתוף פעולה עם אוליבר הלדנס ווולה מאלינגה (אנ'), את הסינגל "Turn Me On".
בשנת 2021 הוא הוציא שיר Friday שזכה להצלחה במספר מדינות. הוא והקלט בהשראה מהשיר "Push the Feeling On" (אנ') שיצא בשנת 1992. וקיבל הגדרה של תקליט פלטינה במספר מדינות באירופה.
בהמשך של אותה שנה הוא הפיק שיר I Don't Want You עם ריי ובנובמבר Let's Stick Around עם ג'ארוויס קוקר.
הערות שוליים

↑  Riton rend hommage à l'hymne "Push The Feeling On" avec "Friday" - Radio FG - Feel Good, www.radiofg.com
↑  Will Richards, Jarvis Cocker and Riton share new "sustainable banger" 'Let's Stick Around', NME, ‏2021-11-11 (באנגלית בריטית)
| --- | --- |
בקרת זהויות :  GND: 1284677176  ISNI: 0000 0004 7216 6632  MusicBrainz: 9b085502-2c93-446f-ab1b-858e281471ff  VIAF: 18149196548274792556   WorldCat (עם VIAF): 18149196548274792556
רבי אביתר

רבי אביתר הוא אמורא בדור השני לאמוראי ארץ ישראל.
אזכרותיו בתלמוד

בתלמוד מובא כי הוא שלח לרב חסדא: ”גיטין הבאים משם לכאן אין צריך לומר בפני נכתב ובפני נחתם”, בתלמוד הוסבר כי התקנה לפיה צריך לומר בפני נכתב ובפני נחתם כאשר שליח נושא בידו גט ממדינה למדינה, אינה אקטואלית בגט הבא לארץ ישראל מבבל, שבה בקיאין בדין כתיבת הגט לשמה (שזה הוא החשש לפי דעת רבה) וגם יש שיירות בין שתי מדינות אלו ועדים מצויים לקיימו (דבר הפותר את הבעיה שיש בקיום הגט שלכן נתקנה תקנת אמירה זו לפי דעת רבא).
בעקבות פסק מחודש זה של רבי אביתר, התקיים בישיבת פומבדיתא דיון אודות סמכותו של רבי אביתר.
רב יוסף פקפק בסמכותו של רבי אביתר, ואף הביא ראיה לכך ממעשה שהיה: רבי אביתר שלח לרב יהודה איגרת ובה כתב: ”בני אדם העולין משם לכאן הן קיימו בעצמן "וַיִּתְּנוּ הַיֶּלֶד בַּזּוֹנָה וְהַיַּלְדָּה מָכְרוּ בַיַּיִן וַיִּשְׁתּוּ"”. אף על פי שבאיגרת זו הוא כתב שבע מילים שהם ציטוט מפסוק, שעל פי ההלכה יש לכותבו עם שרטוט, הוא כתב את הפסוק ללא שרטוט, הלכה המנוגדת לדעת רבי יצחק הפוסק, שאסור לכתוב שלוש מילים מפסוק ללא שרטוט שורות על גבי הקלף.
אביי דחה את תמיהתו של רב יוסף, והתפלא: וכי אמורא שלא יודע את דבריו של אמורא אחר אינו בר סמכא? הרי לא מדובר בדבר הנלמד מסברא, אלא בהלכה למשה מסיני, שהוא לא קיבל אותה מרבותיו. בנוסף, אביי הביא ראיה לסמכותו של רבי אביתר, ממעשה שהיה: החכמים נחלקו בפירוש הפסוק”וַתִּזְנֶה עָלָיו פִּילַגְשׁוֹ”. רבי אביתר פירש שהפילגש הכינה לבעלה מאכל והוא מצא בו זבוב, ורבי יונתן פירש שהיא לא גזזה את שער הערווה שלה, דבר שהאמינו שעלול לגרום לסכנה לאבר המין של הבעל. לאחר אותה מחלוקת, מצא רבי אביתר את אליהו הנביא ושאל אותו: מה עושה כעת האל? ענה לו אליהו: הוא עוסק בסוגיא זו, של פילגש בגבעה. שאל רבי אביתר: ומה הוא אומר? סיפר אליהו: הוא אומר: " אביתר בני כך הוא אומר, יונתן בני כך הוא אומר". אליהו הנביא הסביר לרבי אביתר, כי אמנם "ליכא ספיקא קמי שמיא", לא קיים ספק בשמים, אבל אלו ואלו דברי אלהים חיים, כל מה שנאמר בבית המדרש נחשב לתורה, והאמת היא ששניהם צודקים: הוא מצא זבוב בתבשילה אלא שעל כך לא הקפיד, ועיקר הקפדתו הייתה על השערה שמצא לה ב"אותו מקום", שהיא סכנה.
רבי חיים מוולוז'ין, בספרו נפש החיים, מביא ראיה מסיפור זה לטענתו כי כל מה שאומרים ישראל בתורה כאילו נאמר מפי הגבורה באותה עת:
ולא עוד אלא כי גם באותו העת שהאדם עוסק בתורה למטה. כל תיבה שמוציא מפיו הן הן הדברים יוצאים כביכול גם מפיו ית' באותו העת ממש. כדאשכחן בפ"ק דגיטין גבי פלגש בגבע' ותזנה עליו פלגשו ר' אביתר אמר...

...ומאי קאמר אביתר בני כך הוא אומר יונתן בני כך הוא אומר. והיינו מפני שר"א ור"י עסקו ביניהם בעניין פלגש בגבעה אז באותו עת. גם הוא ית' שנה דבריהם ממש. והוא ית"ש ודבורו חד.
בתלמוד הירושלמי מובא כי היו לו שני בנים.
הערות שוליים

↑  תלמוד בבלי, מסכת גיטין, דף ו', עמוד ב'.
↑  יואל ד, ג
↑  שופטים יט, ב
↑  ראו בספר בן יהוידע שדרכם להשים חומר שיקשיח את השערות והוא הגורם סכנה
| אמוראי ארץ ישראל |
| --- | --- | --- |
| הדור הראשון (עד 250) | אבא כהן ברדלא • אבא יודן •  רבי אושעיא • רבי אפס • בר קפרא • רבי בנאה • רבן גמליאל ברבי • רבי הלל • רבי חייא • רבי חנינא בר חמא •  חזקיה • רבי זכאי דכבול • יהודה בן רבי חייא • רבי יהודה נשיאה • רבי יצחק מגדלאה • רבי יוסי בן פטרוס • רבי יוסי בן שאול • רבי יונתן בן אלעזר • רבי ינאי • רבי יהודה בן קנוסא • רבי ירמיה (הראשון) • רבי יהושע בן לוי • רבי יוסי בן זמרה • רב כהנא (הראשון) • לוי בר סיסי • רבי נחוניא דמן חוורן • רבי שמעון בן יהוצדק • רבי שבתי |  |
| הדור השני (עד 280) | אבא דמן יפו • רבי אבא בר אבינא • רבי אבא בר זבדא • רבי אבא בר אחא • רבי אלעזר בן פדת • אילפא • רבי אביתר • רבי אפטוריקי • בר פדא • רבן גמליאל הרביעי • זעירי • רבי חייא בר יוסף • רבי חנינא תורתייא • רבי יוחנן •  רבי יהושע אוניא •  רבי יהודה בר נחמני • רבי יאשיה (אמורא) • רבי יצחק נפחא • רבי יוסי בר חנינא • רבי יעקב בר אידי • רב יוסף בריה דרבי יהושע בן לוי • רב כהנא (השני) • רבי לוי • רבי מנחם • רבי מני בר פטיש • רבי סימון •  ריש לקיש • רבי שמעון בר אבא • רבי שמואל בר נחמני • רבי שמלאי • רבי שמעון בן אליקים • רבי שמעון חסידא • רבי תנחום • רבי תנחום בר חנילאי |  |
| הדור השלישי (עד 310) | רבי אמי • רבי אסי • רבי אבהו • רבי אבין • רבי אבדימי דמן חיפה • רבי אייבו • רבי אבא בר פפא • רב אושעיא • אמי ורדינאה • אבא בר קורייה • רבי אבא דמן עכו • רבי אבא הראשון • רבי אלכסנדרי • אבימי בר פפי • רבי אלעאי • רבי אבא מקרטיגנא • רבי אחא בר חנינא • רבי אבא בר ממל • רבי בנימין בר יפת • רבי חלבו • רבי חמא בר עוקבא • רבי חנינא בן עגיל • רבי חנינא בר פפא • רבי חנינא בן פזי • רב הושעיא • רבי זירא • רבי חייא בר אבא • רבי חנינא בר פפי • רב חנינא • רבי ירמיה (השני) • רבי יהודה נשיאה השני • רבי יוסי דמן יוקרת • רבי יודן בן ישמעאל • רבי יהודה בן פזי • רבי יצחק בר אבא • רבי יצחק • רבי יצחק עטושיא • רבי כרוספדאי • עולא • רבי עוירא • רבי ענני בר ששון • רבי פדת •  רבי פנחס בר חמא • רבי פרידא • רבה בר בר חנה • רבי שילא איש כפר תמרתא • רב שמואל בר יהודה • רב שמואל בר רב יצחק • תחליפא בר מערבא |  |
| הדור הרביעי (עד 340) | רבי אחא • רבי אבא בר זבינא • רבי אבא בר כהנא • רבי אבא בר פפי • רב אויא • אבימי בריה דרבי אבהו • אבימי בר טובי • רבי ברכיה • רבן גמליאל החמישי • אבא אושעיא איש טריא • רבי זריקא • חסא דאשתמוע • רבי חלקיה • רבי חזקיה • רבי ירמיה • רבי יונה • יצחק בן אלישיב • רבי יוסנא • רבי יהודה בר טיטס • רב יהודה בר שילא • רבי יהושע דסכנין • רבי יוסי צידוניא • יעקב איש כפר נבוריא |  |
| הדור החמישי (עד 380) | הלל נשיאה • רב חנניה • רבי יהודה בר שלום • רבי יוסי ברבי בון • רבי יוסי בר זבידא • רבי יונה בוצרייא • רבי יוסטא בר שונם • רבי מנא • רבי מתניא • רבי שמעון בר כרסנא |  |
| הדור השישי (עד 410) | רבי אבא (השלישי) • רבי יהודה נשיאה השלישי • רבי תנחומא • רבי שמואל בן רבי יוסי ברבי בון |  |
| לרשימת אמוראי בבל | לרשימת אמוראי בבל |  |
רבי אחא (תנא)

רבי אחא היה תנא אשר חי בסוף המאה ה-2, בדור הרביעי והחמישי לתנאים. אינו מוזכר במשנה, אבל מוזכר בתלמוד עשרות פעמים מדבריו בברייתות. מסר הלכות בשם רבי יהודה ובשם רבי אחי בר חנינא (ויש גרסה רבי יעקב ברבי חנינא). בכמה מקומות חולק על רבי מאיר ורבי שמעון בני דורו.
ממשנתו

על מה נשים מתות כשהן צעירות? בעוון שמכבסות צואת בניהם בשבת.
וְדִבַּרְתָּ בָּם – עשה אותם קבע, ואל תעשם עראי.
מה ראו חכמים לקבוע לומר ברכת רפואה (מהשמונה עשרה) בברכה השמינית? מתוך שנתנה מצוות מילה ביום השמיני, שצריכה רפואה, לפיכך קבעוה בשמינית.
אמר רבי אחא: לעולם אין השכינה זזה מכותל מערבי, שנאמר: "הִנֵּה זֶה עוֹמֵד אַחַר כָּתְלֵנוּ". וכתיב: "עֵינָיו יֶחֱזוּ עַפְעַפָּיו יִבְחֲנוּ בְּנֵי אָדָם".
רולאנדאס וילקונצ'יוס

| --- | --- |

 לידה:  18 במאי 1976 (בן 48) אוקמרגה, ליטא 
 מדינה:  ליטא 
 השכלה:  Smetonos gimnazija, Ukmergė  Kaunas College  אוניברסיטת וילנה 
 
רולאנדאס וילקונצ'יוס (בליטאית: Rolandas Vilkončius; נולד בשנת 1976) הוא מנחה טלוויזיה ליטאי.
ביוגרפיה

נולד בשנת 1976 אוקמרגה. הוא עבד בתחילה בתחנת רדיו בקובנה בעת שהתחיל ללמוד באוניברסיטה הטכנולוגית של קובנה ואחר כך בתחנת הרדיו "Radiocentras" שבוילנה.
הוא החל את דרכו ברשת השידור הציבורית LRT שם הגיש מספר תוכניות, בין היתר הוא לקח חלק בהנחיית התוכנית "Celebrity Duets" בה צמדים של המורכבים כל אחד מהם מזמרים וידוענים מתחום אחר מתחרים ביניהם במוזיקה.
ב-2004, 2005 ו-2008 חשף ההצבעה הליטאית באירוויזיון.
ב-2008 הנחה את התחרות הלאומית לייצוג ליטא בתחרות.
קרנף פיליפיני

| קרנף פיליפיני |
| --- | --- |
 שרידי מאובנים של קרנף פיליפיני
תקופה
פליסטוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
משפחה:: קרנפיים
סוג:: Nesorhinus
מין:: קרנף פיליפיני
שם מדעי
 Rhinoceros philippinensis

קרנף פיליפיני (שם מדעי: Rhinoceros philippinensis) הוא מין נכחד ממשפחת הקרנפיים שהשתייך לסוג קרנף, בו כיום מצויים 2 מינים: קרנף הודי וקרנף ג'אווה. מין זה חי בתקופת הפליסטוקן רק באיי הפיליפינים.
המאובנים של הקרנף התגלו באזור מטרו מנילה (באזור הבסיס פורט בוניפסיו (אנ')) ובקגאיאן באי לוזון. הממצאים כללו בעיקר שרידי שיניים ולסתות שבורות אשר גם הם נעלמו, אך נשמרו כטיפוס. אורך הממצאים הגיע ל-12.7 סנטימטרים ומשקלם ל-800 גרם. הקרנף עצמו היה גדול מאוד, אך יותר קטן מהקרנף ההודי, כתוצאה מגמדיות איים שעבר.
המאובנים הוגדרו בידי החוקר הגרמני גוסטב היינריך ראלף פון קניגסוולד (Gustav Heinrich Ralph von Koenigswald) ב-1956. הקרנף נחשב לקרוב של הקרנף ההודי, שכנראה התפצל ממנו כדי לחיות על האיים השופעים. שם המין קרוי עקב מציאתו בפיליפינים.
מחקר מ-2018 שהתבסס בעיקר על שרידי האמייל של שיני קרנף נוסף שהתגלה ב-2014, קבע שגיל הקרנף הוא באזור 709 אלף שנים מכיום. על האי התגלו גם למעלה מ-50 שרידים של כלי נשק מתקופת האבן, רמז לכך שאנשים קדמונים חיו על האי וצדו את הקרנף, אולי עד הכחדתו. למרות זאת לא נמצאו מאובני אנשים כלל על האי.
קוף ובבואת הירח במים

קופים מנסים להגיע לבבואת הירח בציור יפני מן המאה ה-19
גיבון מושיט יד אל המים בציור של הסגאווה טוהקו מן המאה ה-16
קוף המנסה להגיע אל בבואת הירח במים (ביפנית: 猿猴捉月図, בתעתוק לעברית אנקו סוקוגטסו) הוא דימוי ומוטיב בספרות ובאמנות בודהיסטית במזרח הרחוק, ובעיקר בציור זן ביפן. הדימוי משמש בדרך-כלל כמשל אלגורי לנהייה אחר אשליות שווא ותשוקות רגעיות בעת החיפוש אחר ההארה.
בבודהיזם מסורתי

סיפורים בהם קופים מנסים להגיע אל בבואת הירח נפוצים בפולקלור של עמים שונים במזרח הרחוק, ואף סווגו כתת-טיפוס 1335A בסיווג סיפורי הפולקלור של ארנה-תומפסון-אותר, הרחבה של סיווג ארנה-תומפסון. הדוגמה המתועדת המוקדמת ביותר שחוקרים מצאו נמצאת ב"טאישו-טריפיטאקה" (אנ'), התרגום הפופולרי ביותר לסינית של הטריפיטאקה (הטקסט המרכזי הקדוש לבודהיזם). הסיפור מובא שם בשמו של הבודהה, אשר מספר אותו לחסידיו כביקורת על בן-דודו, המתקנא בבודהה ומנסה להתנקש בחייו. בסיפור 500 קופים חושקים בבבואת הירח המשתקפת במי באר עמוקה. מנהיג הקופים מארגן שרשרת קופים ארוכה שבה כל קוף נתלה בזנב חברו, במטרה להגיע אל הבבואה במעמקי הבאר. ואולם עקב משקל השרשרת כל הקופים נופלים אל תוך הבאר וטובעים. הסיפור מפורש בדרך-כלל כמשל לשגייה באשליות ולשאיפה לתאוות חסרות-ממשות, אשר בסופו של דבר מוליכות לכישלון. בטריפיטאקה נפילת הקופים לבאר מסמלת את נפילת בן-דודו של הבודהה לגיהנום כעונש על חטאיו.
באמנות הזן היפנית

קופים בכלל, וקופים הנתלים מענף תוך הושטת יד אל בבואת הירח במים, הם נושא מסורתי בציור היפני, המושפע מן הזן-בודהיזם. בציורים כאלו נראים בדרך-כלל רק קוף אחד או שניים, והבאר מן הסיפור המקורי מוחלפת בתפאורה פסטורלית של בריכה או נחל. בבואת הירח תכופות נרמזת על ידי צביעת רקע המים תוך השארת עיגול נקי מצבע, כדי לגרום לה להראות כזוהרת ואולי גם לרמוז על היותה אשליה.
דוגמאות מייצגות מופיעות כבר בציורים של הסגאווה טוהקו, צייר יפני בעל שם מתקופת אזוצ'י-מומויאמה במאה ה-16, אשר צוירו בדיו מונוכרומטי באמצעות מכחול על מסכים ודלתות הזזה. הדוגמה המפורסמת ביותר היא קרוב לוודאי בציור ובשיר של מורה, צייר ומשורר זן מן המאה ה-17, הקואין אקאקו (מחבר הקואן "קול מחיאת כף יד אחת"). בדומה לציורים אחרים של הקואין הוא פשוט מאוד ודמוי קריקטורה, ונראה בו גיבון הנתלה ביד אחת מענף תוך שהוא מושיט את ידו השנייה אל המים. בראש הציור כתב הקואין בקליגרפיה שיר בן ארבע שורות (בתרגום חופשי):
הקוף נכסף אל הירח שבמים
עד יום מותו הוא לא יוותר
לו אך הרפה מן הענף
וזרח כל העולם בטוהר מסנוור
בהתאם למסורת הזן היפנית מדגיש הקואין את נחישותו של הקוף במאמץ להגיע אל בבואת הירח, כמשל לנחישות האדם בחיפוש אחר ההארה. את ההרפיה מן הענף ניתן להמשיל לוויתור על הקשר למציאות החומרית, אשר לפי תורת הזן יכולה להוביל להתפכחות מן האשליה, ובעקבות כך להארה אמיתית. תפיסה דומה ניתן למצוא בציור זן אחר של קוף המנסה להגיע לבבואת הירח במים, מאת מורה וצייר הזן סנגאי גיבון.
סוג הקוף הנראה בציורי זן יפניים רבים, דוגמת ציוריהם של הסגאווה והקואין, הוא הגיבון, קוף אדם המצטיין בזרועותיו הארוכות מאוד, והוא חסר זנב לחלוטין. גיבונים אינם נמצאים כלל באיי יפן, והציירים היפנים ראו אותם בציורים סינים, בעיקר ציוריו של נזיר הזן הסיני בן המאה ה-13 מוקי פאצ'אנג (אנ'), שהובאו למקדש זן בקיוטו, נחשבו ליצירות מופת ביפן, וידועים באמנות היפנית במונח "מוקיי זרו" ("הקופים של מוקי" ובהשאלה "ציורי קופים בסגנון מוקי"). זרועותיו הארוכות של הגיבון לעיתים קרובות משמשות כמרכיב גרפי עיקרי בציורי קוף וירח, הממחיש את השאיפה לגשר בין האשליה (בבואת הירח) לבין המציאות (הענף). ציירים יפנים אחרים ציירו קופי מקוק יפני, הקוף היחיד המצוי באופן טבעי באיי יפן, וניכר בזרועות פחות ארוכות ובזנב קצרצר.
ראו גם

שלושת הקופים החכמים
אמנות יפנית
הערות שוליים

1 2  Galit Aviman (2010) "On monkeys, illusion and the moon in the paintings of Hakuin Ekaku and Sengai Gibon” Japan Studies Association Journal Vol. 8: 209-228
↑  Geissmann, T. (2008). Gibbon paintings in China, Japan, and Korea: historical distribution, production rate and context. Gibbon J, 4, 1-38.
גיבונים בנוף, ציור של נזיר הזן ססון שוקיי על מסך הזזה מתקפל, יפן, המאה ה-16.
קוף מקוק יפני מושיט את ידו לבבואת הירח בחיתוך עץ יפני מראשית המאה ה-20
קרנף מאוריטניקום

| קרנף מאוריטניקום> תקופה |
| --- | --- |
סוף פליוקן-הולוקן כ-2,600,000–8,000 שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
משפחה:: קרנפיים
סוג:: קרנף רחב שפה
מין:: קרנף מאוריטניקום
שם מדעי
 Ceratotherium mauritanicum ‏פומל, 1888

קרנף מאוריטניקום (שם מדעי: Ceratotherium mauritanicum) הוא מין נכחד של קרנף מהסוג קרנף רחב שפה, הקרוב למין קרנף רחב שפה. הוא התקיים באפריקה לאורך סוף הפליוקן עד ההולוקן מלפני 2.6 מיליון שנה עד לפני 8,000 שנה מזמננו.
מאובניו של קרנף זה התגלו במספר חפירות באפריקה, בין השאר במרוקו, תוניסיה ואלג'יריה, וגם בכמה אתרים במזרח אפריקה כמו באתיופיה ובאפריקה הדרומית. עם זאת קשה להבדיל בינו לבין מינים אחרים מסוגו.
חלק מהחוקרים מחשיבים אותו כקרוב למין Ceratotherium neumayri, שחי במיוקן והיה דומה מעט לקרנף צר שפה. ככל הנראה מין זה התפצל ממנו ואולי חי לצד המין המודרני של קרנף רחב שפה (Ceratotherium simum).
ככל הנראה הוא היה דומה מאוד לקרנף רחב השפה הקיים, אך שנמצא באזורים צפוניים יותר, בהם הסוואנות הקדומות נכחדו. כמה חוקרים סוברים שהוא נכחד לפני התקופה המזוליתית ואיננו היה במגע עם האנשים, כך שהיכחדותו נגרמה משינויי אקלים או מדחק אבולוציוני אחר, לפני פחות ממיליון שנה מזמננו.